Document ID: 32000R0593

32000R0593
L 071/10
SLUŽBENI LIST EUROPSKE UNIJE
13.03.2000.
UREDBA KOMISIJE (EZ) br. 593/2000
od 13. ožujka 2000.
o suspenziji primjene Uredbe Vijeća (EZ) br. 2006/97 o utvrđivanju određenih pravila za primjenu posebnih režima za uvoz maslinovog ulja podrijetlom iz Maroka
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2006/97 od 9. listopada 1997. o određivanju određenih pravila za primjenu posebnih režima za uvoz maslinovog ulja podrijetlom iz Maroka (1),
budući da:
(1)
Članci 17. i 18. i Prilog B Sporazumu o suradnji između Europske ekonomske zajednice i Kraljevine Maroko (2) predviđaju posebne režime za uvoz maslinovog ulja koje potpada pod oznaku KN 1509 i 1510 i u potpunosti je proizvedeno u Maroku i prevezeno iz te zemlje neposredno u Zajednicu. Ti su dogovori produženi nakon 1. siječnja 1994. sporazumom u obliku razmjene nota s Kraljevinom Maroko tijekom trajanja Sporazuma o suradnji.
(2)
Uredba (EZ) br. 2006/97 određuje određena pravila za primjenu režima s ciljem njihova prilagođavanja zahtjevima Sporazuma o poljoprivredi koji je potpisan kao dio urugvajske runde multilateralnih trgovinskih pregovora.
(3)
Članak 5. Uredbe (EZ) br. 2006/97 navodi da kod sklapanja ugovora Komisija prihvaća posljedične prilagodbe u skladu s postupkom predviđenim člankom 38. Uredbe br. 136/66/EEZ od 22. rujna 1966. o osnivanju zajedničke organizacije tržišta ulja i masti (3), kako je zadnje izmijenjena Uredbom (EZ) br. 2702/1999 (4). Posebni dogovori neće više biti primjenjivi nakon što Euro-mediteranski sporazum o pridruživanju Europskih zajednica i njezinih država članica s jedne strane i Kraljevine Maroko s druge strane (5) stupi na snagu 1. ožujka 2000. Potrebno ga je dakle, do službenog stavljanja izvan snage Uredbe (EZ) br. 2006/97 aktom Vijeća, prilagoditi novoj situaciji odgodom njegove primjene počevši od stupanja na snagu novoga sporazuma.
(4)
Mjere predviđene ovom uredbom u skladu su s mišljenjem Upravljačkog odbora za ulja i masti,
DONIJELA JE OVU UREDBU:
Članak 1.
Odgađa se primjena Uredbe Vijeća (EZ) br. 2006/97.
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje od 1. ožujka 2000.
Ova je uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. ožujka 2000.

Labels: 3
17
18